L 282/208
Επίσημη Εφημερίδα της Ευρωπαϊκής Ένωσης
EL
31.10.2022
ΤΜΗΜΑ V ΠΡΟΪΟΝΤΑ ΟΡΥΚΤΑ
ΚΕΦΑΛΑΙΟ 25 ΑΛΑΤΙ, ΘΕΙΟ, ΓΑΙΕΣ ΚΑΙ ΠΕΤΡΕΣ, ΓΥΨΟΣ, ΑΣΒΕΣΤΗΣ ΚΑΙ ΤΣΙΜΕΝΤΑ Σημειώσεις 1.
Εκτός αντιθέτων διατάξεων και με την επιφύλαξη της σημείωσης 4, δεν περιλαμβάνονται στο κεφάλαιο αυτό παρά μόνο τα ακατέργαστα προϊόντα ή τα προϊόντα που έχουν αποπλυθεί (έστω και με χημικές ουσίες με τις οποίες αφαιρούνται οι ακαθαρσίες χωρίς να μεταβάλλεται η δομή του προϊόντος), χοντροθρυμματισθεί, ψιλοθρυμματισθεί, κονιορτοποιηθεί, έχουν υποστεί χωρισμό με αιώρηση, χοντροκοσκινισθεί, λεπτοκοσκινισθεί, εμπλουτισθεί με επίπλευση, μαγνητικό διαχωρισμό ή άλλες μεθόδους μηχανικές ή φυσικές (με εξαίρεση την κρυστάλλωση), όχι όμως τα προϊόντα που έχουν υποστεί φρύξη, πύρωση, που προκύπτουν από μείγμα ή έχουν υποστεί επεξεργασία πέραν εκείνης που αναφέρεται σε κάθε κλάση.
Στα προϊόντα του κεφαλαίου αυτού μπορεί να προστεθεί αντισκονιακή ουσία, εφόσον η προσθήκη αυτή δεν καθιστά το προϊόν περισσότερο κατάλληλο για ειδικές χρήσεις παρά για τη γενική του χρήση. 2.
Το κεφάλαιο αυτό δεν περιλαμβάνει: α) το θείο που λαμβάνεται με εξάχνωση, με κατακρήμνιση και το κολλοειδές θείο (κλάση 2802)· β) τις χρωστικές γαίες που περιέχουν κατά βάρος 70 % ή περισσότερο ενωμένο σίδηρο, ο οποίος υπολογίζεται σε Fe2O3 (κλάση 2821)· γ) τα φάρμακα και άλλα προϊόντα του κεφαλαίου 30· δ) τα παρασκευασμένα προϊόντα αρωματοποιίας ή καλλωπισμού και τα καλλυντικά παρασκευάσματα (κεφάλαιο 33)· ε)
δολομίτης φρυγμένος και χοντροαλεσμένος, αναμειγμένος με πίσσα ή άλλες συνδετικές ύλες (κλάση 3816)·
στ) τους κυβόλιθους, τα κράσπεδα πεζοδρομίων και τις πλάκες για λιθόστρωτα (κλάση 6801)· τους κύβους, ψηφίδες και παρόμοια είδη για μωσαϊκά (κλάση 6802)· τους σχιστόλιθους για επιστεγάσεις ή επενδύσεις κτιρίων (κλάση 6803)· ζ)
τις πολύτιμες και ημιπολύτιμες πέτρες (κλάση 7102 ή 7103)·
η) τους καλλιεργημένους κρυστάλλους χλωριούχου νατρίου ή οξειδίου του μαγνησίου (άλλους από τα στοιχεία οπτικής), με βάρος κατά μονάδα ίσο ή ανώτερο των 2,5 γραμμαρίων, της κλάσης 3824.
Τα στοιχεία οπτικής από χλωριούχο νάτριο ή από οξείδιο του μαγνησίου (κλάση 9001)· θ) τις κιμωλίες σφαιριστηρίων (κλάση 9504)· ι)
τις κιμωλίες γραφής ή σχεδίασης και τις κιμωλίες ραπτών (κλάση 9609).
3.
Κάθε προϊόν που μπορεί να υπαχθεί ταυτόχρονα στην κλάση 2517 και σε μια άλλη κλάση του κεφαλαίου αυτού κατατάσσεται στην κλάση 2517.
4. Η κλάση 2530 περιλαμβάνει κυρίως: τους μη εκτονωμένους βερμικουλίτη, περλίτη και χλωρίτες.
Τις χρωστικές γαίες, έστω και πυρωμένες ή αναμειγμένες μεταξύ τους.
Τα φυσικά μαρμαρυγιακά οξείδια του σιδήρου.
Το φυσικό σήπιο (έστω και σε στιλβωμένα τεμάχια).
Το φυσικό ήλεκτρο.
Το σήπιο και το ήλεκτρο που έχουν ανασυσταθεί, σε πλακίδια, βέργες, ράβδους ή παρόμοια σχήματα, με απλή σχηματοποίησή τους σε καλούπια.
Το γαγάτη.
Το ανθρακικό στρόντιο (στροντιανίτης), έστω και πυρωμένο, με εξαίρεση το οξείδιο του στροντίου.
Τα θραύσματα και συντρίμματα ειδών αγγειοπλαστικής και τα τεμάχια θρυμματισμένων οπτόπλινθων και τσιμεντόλιθων.